Pompierii din Câmpeni au un sediu nou. Clădirea care are în jur de 1000 de metri pătrați a fost inaugurată sâmbătă, 30 martie 2024. La inaugurare au participat autorități locale, județene, dar și șeful DSU, Raed Arafat.
Este o investiție necesară în Câmpeni, unde pompierii trebuie să intervină în mai multe localții, iar unele dintre ele greu accesibile.
Aceștia au în dotare autospeciale pentru mai multe tipuri de intervenții și situații în care pompierii trebuie să intervină rapid.
"Secția are autospeciale SMURD pentru acordarea de prim ajutor, cât și autospeciale de intervenție. Autospeciale de diferite capacități, autospeciale de descarcerare, pentru salvare de la înălțime. Echipaj cu barcă pentru salvat din mediu acvatic.
Suprafața stației are în jur de 1000 de metri pătrați, din care peste 500 sunt garaje.
La Secția de pompieri Câmpeni, aproximativ sunt 70 de pompieri", a declarat șeful Inspectoratului Situații de Urgență Alba, Ovidiu Costea.
Urmăriți Alba24.ro și pe Google News
Dacă ți-a plăcut articolul: